প্রসঙ্গত, প্রতিটি জাতীয় নির্বাচনের আগে একটি নির্বাচন পরিচালনা কমিটি গঠন করে থাকে আওয়ামী লীগ। এবারও আগামী নির্বাচন পরিচালনা, সমন্বয়, কর্মকৌশল নির্ধারণ এবং সার্বিক নির্বাচনী কর্মকাণ্ড পরিচালনার জন্য এ কমিটি গঠন করা হয়। কমিটি গঠনের লক্ষ্যে সংশ্লিষ্টরা এ সপ্তাহের প্রথম দিকে একটি খসড়া দলের সভাপতি ও প্রধানমন্ত্রী শেখ হাসিনার কাছে জমা দেন। প্রধানমন্ত্রী গত রোববার সৌদি আরব যাওয়ার পূর্ব মুহূর্তে তা চূড়ান্ত করেন। এর ধারাবাহিকতায় সোমবার তা গণমাধ্যমে পাঠানো হয়। সাধারণত এ কমিটি নির্বাচনী প্রচারণা, এজেন্ট প্রশিক্ষণ, ভোটকেন্দ্রভিত্তিক কমিটি গঠন, নির্বাচনসংশ্লিষ্ট সব তথ্য সংরক্ষণ এবং নির্বাচনী পর্যবেক্ষণ করার কাজ সরাসরি তদারকি করে। দলের সভাপতির ধানমন্ডির রাজনৈতিক কার্যালয়ের তিনতলায় এ কমিটির সার্বক্ষণিক কর্মকাণ্ড চলে।